Fast Retailing กล่าวว่าจะบริจาคสิ่งใดให้กับหน่วยงานผู้ลี้ภัยของสหประชาชาติ เพื่อสนับสนุนผู้ถูกบังคับให้ต้องอพยพหนีในยูเครน และประเทศเพื่อนบ้าน
A. บริจาคเงิน 40 ล้านดอลลาร์ และ เสื้อผ้า 200,000 รายการ 
B. บริจาคเงิน 30 ล้านดอลลาร์ และ เสื้อผ้า 200,000 รายการ 
C. บริจาคเงิน 20 ล้านดอลลาร์ และ เสื้อผ้า 200,000 รายการ 
D. บริจาคเงิน 10 ล้านดอลลาร์ และ เสื้อผ้า 200,000 รายการ
ข้อที่ถูกต้องคือ D.  เพราะว่า ขณะที่แบรนด์สินค้าและบริการระดับโลกจำนวนมาก ต่างพากันหยุดทำธุรกิจในรัสเซียอันเนื่องมาจากการที่รัสเซียบุกยูเครน แต่ Uniqlo หนึ่งในยักษ์ใหญ่เครื่องแต่งกายของญี่ปุ่นที่มีร้านสาขา 49 แห่งในรัสเซียนั้น ร้านสาขาทั้ง 49 แห่งยังคงดำเนินธุรกิจในรัสเซียต่อไป แม้แบรนด์เสื้อผ้าระดับโลกหลายแบรนด์ เช่น H&M, Zara ได้ระงับการดำเนินธุรกิจในรัสเซียแล้ว

Fast Retailing บริษัทแม่ของ Uniqlo บริษัทยักษ์ใหญ่ของญี่ปุ่น ได้ออกมาปกป้องการตัดสินใจของตนที่จะให้ร้าน Uniqlo ทั้งหมดในรัสเซียเปิดดำเนินการต่อไป

Tadashi Yanai ประธานบริษัท Fast Retailing ผู้ดำเนินการ Uniqlo กล่าวว่า ความขัดแย้งที่เกิดขึ้น ไม่ควรกีดกันผู้คนในรัสเซียจากการสวมใส่เสื้อผ้า ซึ่งเป็นความต้องการขั้นพื้นฐานของมนุษย์

เขายังได้กล่าวในคำแถลงว่า “ไม่ควรมีสงคราม ทุกประเทศควรคัดค้านมัน ขณะนี้ยุโรปทั้งหมดคัดค้านสงครามอย่างชัดเจน และได้แสดงการสนับสนุนยูเครน ความพยายามใดๆ ที่จะแบ่งโลกจะขัดขวางการเสริมสร้างความสามัคคี”

“เสื้อผ้าเป็นสิ่งจำเป็นของชีวิต คนรัสเซียก็มีสิทธิที่จะมีชีวิตอยู่เช่นเดียวกับพวกเรา” Yanai กล่าวเสริม

ทางด้านโฆษกของ Fast Retailing กล่าวว่า บริษัทจะ “ติดตามสถานการณ์ต่อไป” แต่ “ขณะนี้ยังไม่มีแผนที่จะระงับการดำเนินงานของเรา”

Fast Retailing ยังได้กล่าวว่า จะบริจาคเงิน 10 ล้านดอลลาร์ และ เสื้อผ้า 200,000 รายการ ให้กับหน่วยงานผู้ลี้ภัยของสหประชาชาติ เพื่อสนับสนุนผู้ถูกบังคับให้ต้องอพยพหนีในยูเครน และประเทศเพื่อนบ้าน